RESOLUCIÓN do 6 de setembro de 2021, da Dirección Xeral de Maiores e Persoas con Discapacidade, pola que se publica a Resolución do 6 de setembro de 2021 das axudas convocadas na Orde do 22 de marzo de 2021 pola que se regulan as bases que rexerán o procedemento de concesión de axudas para a posta en marcha de casas do maior e se procede á súa convocatoria en réxime de concorrencia competitiva para os anos 2021, 2022 e 2023 (código de procedemento BS212A).
Consellería de Política Social — III. Outras disposicións — 20/09/2021

No
Diario Oficial de Galicia
número 61, do 31 de marzo de 2021, publícase a Orde do 22 de marzo de 2021 pola que se regulan as bases que rexerán o procedemento de concesión de axudas para a posta en marcha de casas do maior e se procede á súa convocatoria en réxime de concorrencia competitiva para os anos 2021, 2022 e 2023 (código de procedemento BS212A).
De conformidade co artigo 17 da antedita orde, a resolución dos expedientes de axuda, tras a fiscalización da proposta, corresponde á persoa titular da Dirección Xeral de Maiores e Persoas con Discapacidade, que resolverá por delegación da persoa titular da Consellería de Política Social.
Así mesmo, o artigo 18 da mesma orde establece que se publicarán no
Diario Oficial de Galicia
, de conformidade co artigo 45 da Lei 39/2015, do 1 de outubro, do procedemento administrativo común das administracións públicas, entre outras, a resolución. Esta publicación producirá os efectos de notificación. De forma complementaria poderá efectuarse a notificación electrónica mediante o Sistema de notificación electrónica de Galicia-Notifica.gal, dispoñible a través da sede electrónica da Xunta de Galicia (https://sede.xunta.gal).
Polo exposto,
Primeiro. Ordenar a publicación no
Diario Oficial de Galicia
do contido íntegro da Resolución do 6 de setembro de 2021, ditada no procedemento BS212A, de concesión de axudas para a posta en marcha de casas do maior cofinanciadas polo Plan de recuperación, transformación e resilencia, que se xunta á presente resolución no anexo.
Segundo. Comunicar que a Resolución do 6 de setembro de 2021 que finaliza este procedemento esgota a vía administrativa e contra ela poderá interpoñerse recurso potestativo de reposición ante o mesmo órgano que a ditou, no prazo dun mes contado a partir do día seguinte ao da súa publicación no
Diario Oficial de Galicia
, ou ben interpoñer directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación no
Diario Oficial de Galicia
.
Terceiro. Notificada a resolución polo órgano competente, as persoas propostas como beneficiarias disporán dun prazo de 10 días computado a partir do día seguinte da publicación para a súa aceptación, transcorrido o cal sen que se producise manifestación expresa, entenderase tacitamente aceptada.
Santiago de Compostela, 6 de setembro de 2021
Vista a proposta da Subdirección Xeral de Recursos Residenciais e de Atención Diúrna, de conformidade co disposto no artigo 14.1 da Orde do 22 de marzo de 2021 pola que se regulan as bases que rexerán o procedemento de concesión de axudas para a posta en marcha de casas do maior e se procede á súa convocatoria en réxime de concorrencia competitiva para os anos 2021, 2022 e 2023 (cofinanciadas polo Plan de recuperación, transformación e resilencia), código de procedemento BS212A, e fiscalizada esta, facendo uso do previsto no artigo 7.3 da Lei 9/2007, do 13 de xuño, de subvencións de Galicia,
Primeiro. Concederlles ás persoas físicas e cooperativas de traballo asociado que se relacionan no anexo I as axudas convocadas na dita orde de convocatoria con cargo ás aplicacións orzamentarias 13.04.312E.470.0 e 13.04.312E.770.0.
As axudas estarán cofinanciadas polos fondos do Plan de recuperación, transformación e resilencia, en particular:
Panca VII «Nova Economía dos coidados e políticas de emprego».
Compoñente 22 «Plan de choque para a economía dos coidados e reforzo das políticas de inclusión».
Estas axudas ampáranse no réxime
de minimis
establecido no Regulamento (UE) nº 1407/2013, da Comisión, do 18 de decembro, relativo á aplicación dos artigos 107 e 108 do Tratado de funcionamento da Unión Europea ás axudas
de minimis
(DOUE L 352, do 24 de decembro). Esta circunstancia farase constar expresamente na resolución de concesión. Polo tanto, de recibir a persoa física ou xurídica outras axudas baixo o réxime
de minimis
, deberase garantir que non se supera o límite de 200.000 euros durante calquera período de tres exercicios fiscais.
As axudas concedidas condicionaranse ao cumprimento de todas as obrigas establecidas na Orde do 22 de marzo de 2021.
A xustificación da subvención realizarase de acordo co establecido no artigo 22 da orde de convocatoria.
O pagamento da subvención realizarase de acordo co establecido no artigo 23 da Orde do 22 de marzo de 2021.
As persoas beneficiarias disporán dun prazo de 2 meses, ampliable a 3 meses no caso de cooperativas de traballo asociado, contados a partir da publicación desta resolución no
Diario Oficial de Galicia
para achegar a documentación prevista nas letras i) a q) do artigo 11.1 de acordo co establecido no anexo I, así como para acreditar o acondicionamento do inmoble de acordo co establecido no artigo 4.1.c) da Orde do 22 de marzo de 2021.
Segundo. En relación ás solicitudes das persoas relacionadas no anexo II e polas causas que se detallan, admitir a renuncia e as desistencias, así como resolver a desestimación.
Terceiro. Esta resolución, que finaliza o procedemento, esgota a vía administrativa e contra ela poderá interpoñerse recurso potestativo de reposición ante o mesmo órgano que a ditou, no prazo dun mes contado a partir do día seguinte ao da súa publicación no
Diario Oficial de Galicia
, ou ben interpoñer directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación no
Diario Oficial de Galicia
.
Santiago de Compostela, 6 de setembro de 2021. A conselleira de Política Social, P.D. (Artigo 17 da Orde do 22.3.2021; DOG núm. 61, do 31 de marzo), Fernando González Abeijón, director xeral de Maiores e Persoas con Discapacidade.